CELEX: 32013R0444
Language: sl
Date: 2013-05-07 00:00:00
Title: Izvedbena uredba Komisije (EU) št. 444/2013 z dne 7. maja 2013 o uvrstitvi določenega blaga v kombinirano nomenklaturo

15.5.2013   
            
            
               SL
            
            
               Uradni list Evropske unije
            
            
               L 130/19
            
         IZVEDBENA UREDBA KOMISIJE (EU) št. 444/2013
   z dne 7. maja 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo (2).
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. maja 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Proizvod je rumen do rumenorjav prah, ki ga sestavljajo (v mas. %):
                  
                              beljakovine
                           
                           
                              62,5
                           
                        
                              škrob/glukoza
                           
                           
                              7
                           
                        
                              vlaga
                           
                           
                              9
                           
                        
                              surove vlaknine
                           
                           
                              3,9
                           
                        
                              surove maščobe
                           
                           
                              1,1
                           
                        
                              surovi pepel
                           
                           
                              6
                           
                        Proizvod je pridobljen iz razmaščenih sojinih zrn po ekstrakciji olja ter z nadaljnjo ekstrakcijo z vodo in etanolom, s čimer se odstranijo topni ogljikovi hidrati in minerali.
                  Proizvod ni primeren za prehrano ljudi in se uporablja kot krma za živali.
               
               
                  2309 90 31
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 1 k poglavju 23 ter besedilo oznak KN 2309, 2309 90 in 2309 90 31.
                  Proizvod je beljakovinski koncentrat in ni neposreden ostanek pri ekstrakciji sojinih zrn. Zato je uvrstitev pod tarifno številko 2304 izključena.
                  Proizvod se pridobiva z obdelavo razmaščenih sojinih zrn, da ta izgubijo bistvene značilnosti prvotnega materiala (glej opombo 1 k poglavju 23 in pojasnjevalne opombe harmoniziranega sistema k tarifni številki 2309).
                  Proizvod ni primeren za prehrano ljudi in je namenjen izključno krmljenju živali. Proizvod se zato uvršča pod oznako KN 2309 90 31 kot drugi pripravki, ki se uporabljajo kot krma za živali.